Baltasis čemerys

Baltasis čemerys (Veratrum album) – melantinių šeimos augalų rūšis. Papiltęs Europoje ir vakarinėje Azijoje (Turkijoje, Kaukaze, Vakarų Sibire).„World Checklist of Selected Plant Families: Royal Botanic Gardens, Kew“ . apps.kew.org.

Daugiametis žolinis augalas. Aukštis 50–180 cm. Šakniastiebiai trumpi, stori, sudaro stambius kerus. Stiebas status, ištisai lapuotas. Lapai pražanginiai, platūs, ryškiai gysloti: ilgis 15–25 cm, plotis iki 20 cm. Stiebo viršūnėje užaugina didelį, į šluoteles susitelkusį žiedyną. Žydi balsvai, gelsvai, žalsvai, liepos–rugpjūčio mėnesiais. Sėklas brandina rugsėjį.

Baltasis čemerys auga daugiausia kalnuose, Lietuvoje rastas drėgnose ar vidutinio drėgnumo natūraliose pievose, anksčiau rastas ir šienaujamose pievose bei ganyklose. Šalyje labai retas, pastaruoju metu rastas tik Anykščių rajone. Nyksta dėl pievų nešienavimo, užaugimo mišku, krūmais.Zigmantas Gudžinskas. Baltasis čemerys: Lietuvos raudonoji knyga. Vilnius: Lututė, 2021.

Visos augalo dalys bei jo skleidžiamas kvapas nuodingi.Handbook of Poisonous and Injurious Plants. 2007. Auginamas darželiuose kaip dekoratyvinis augalas.„RHS Plantfinder – Veratrum album“.

 Šaltiniai 

Kategorija:Melantiniai
Kategorija:Nuodingieji augalai
Kategorija:Dekoratyviniai augalai